**Kamenec** je potok v hornom Šariši, v severovýchodnej časti okresu Bardejov. Je to ľavostranný prítok Tople, meria 21 km a je tokom VI. rádu. Na hornom toku sa niekedy označuje ako *Riečka*, nakoľko preteká rovnomennou dolinou. V Zborovskej kotline na viacerých miestach výraznejšie meandruje, najväčší meander leží na začiatku obce Zborov (stojí na ňom kostol). Za obcou sa prerezáva cez flyšové pásmo a oddeľuje pohorie Busov na pravom brehu od Zborovského hradného vrchu, ktorý sa vypína nad ľavým brehom. Pozdĺž celého toku sú zreteľné prejavy dažďovej vody vo forme mnohých výmoľov.

*Prameň:* na rozhraní Busova a Ondavskej vrchoviny (severozápadný výbežok), na severovýchodnom svahu Javoriny (881,2 m n. m.) v nadmorskej výške cca 685 m n. m. v blízkosti slovensko-poľskej štátnej hranice

*Smer toku:* na hornom toku na juhovýchod, po pribratí prítoku spod sedla Dujava až k obci Becherov severojužným smerom, obcou preteká smerom na juhozápad, potom od sútoku s Regetovskou vodou opäť na juh, za Zborovom sa esovito stáča a obteká Zborovský hradný vrch, napokon pokračuje k svojmu ústiu severojužným smerom

*Geomorfologické celky:* Ondavská vrchovina, podcelok Zborovská kotlina

*Prítoky:* sprava prítok zo severovýchodného svahu Javoriny (881,2 m n. m.), z oblasti Becherovskej tisiny, zo severovýchodného svahu Paledovky (778,3 m n. m.), Becherovský potok, prítok z oblasti Lámanca, Regetovská voda, Chmeľovský potok, Rosucká voda, prítok z juhovýchodného svahu Stebníckej Magury (899,9 m n. m.), z oblasti Kútov, Bardejovský potok, prítok spod kóty 335,0 m; zľava prítok spod sedla Dujava (552,8 m n. m.), Rakovica, dva prítoky zo severozápadného svahu Smilnianskeho vrchu (749,4 m n. m.), Kozinec (349,8 m n. m.) prítok spod kóty 394,6 m, Rakovec, prítok zo západného svahu Hradského (585,4 m n. m.), zo západného svahu Jedliny (620 m n. m.), potok prameniaci západne od obce Andrejová a prítok spod kóty 379,7 m.

*Ústie:* do Tople na severovýchodnom okraji mesta Bardejov v nadmorskej výške približne 253 m n. m.

*Obce:* Becherov, Chmeľová, Zborov, Dlhá Lúka, mesto Bardejov (okrajom)

| * z
* d
* u
Vodné toky v povodí Kamenca (Chmeľová) |
| --- |
| *Kamenec* → *Topľa* → *Ondava* → *Bodrog* → *Tisa* → *Dunaj* |
| 
* Bardejovský potok
* Becherovský potok
* Chmeľovský potok
* **Kamenec**
* Kozinec
* Lieštinský potok
* Poľský potok
* Rakovec
* Rakovica
* Regetovská voda
* Rosucká voda
* Stebnícky potok
* Temrava
* Zbojnícky potok

 |

| * z
* d
* u
Vodné toky v povodí Tople (od prameňa po Kamenec) |
| --- |
| 
* Banský potok
* Barvienok
* Branisko
* Čierny potok
* Debra
* Fešárka
* Gerlachovský potok
* Havranec
* Hradský potok
* Chotárny potok (prítok Tople, Lukov)
* Chotárny potok (prítok Tople, Mokroluh)
* **Kamenec (prítok Tople, Chmeľová)**
* **Kamenec (prítok Tople, Tarnov)**
* Kamenný potok
* Krížovský potok
* Kurovec
* Lipovec
* Mníchovský potok
* Moliterka
* Norice
* Obšár
* **Oľmov**
* Rakovec
* Rusínovský potok
* **Slatvinec**
* Slatvinský potok
* Stavenec
* Suchovlčí potok
* Ščepánka
* **Šibská voda**
* **Večný potok**
* Veľký potok
* Vlčí potok
* Výška
* Zlatiansky potok

 |
| 
Súvisiace šablóny
Vodné toky v povodí Kamenca (Chmeľová)
Vodné toky v povodí Kamenca (Tarnov)
Vodné toky v povodí Oľmova
Vodné toky v povodí Slatvinca
Vodné toky v povodí Šibskej vody
Vodné toky v povodí Tople (2. časť)
Vodné toky v povodí Večného potoka
 |